**Csörnyeföld Község Önkormányzata Képviselő-testületének**

**8/2013. (XI.9.) önkormányzati rendelete**

**a hivatali helyiségen kívüli és hivatali munkaidőn kívül történő házasságkötés létesítése engedélyezésének szabályairól, valamint a többletszolgáltatásért fizetendő díjak mértékéről**

Csörnyeföld Község Önkormányzata Képviselő-testülete az anyakönyvekről, a házasságkötési eljárásról és a névviselésről szóló 1982. évi 17. törvényerejű rendelet 42/A. § (4) bekezdésében kapott felhatalmazás alapján, valamint az Alaptörvény 32. cikk (1) bekezdés *a)* pontjában és a Magyarország helyi önkormányzatairól szóló 2011. évi CLXXXIX. törvény 13. § (2) bekezdésben meghatározott feladatkörében eljárva az alábbi rendelet alkotja:

**A rendelet hatálya**

1. § A rendelet hatálya Csörnyeföld Község Önkormányzatának illetékességi területén történő házasságkötésre terjed ki.

**Értelmező rendelkezések**

2. § E rendelet alkalmazásában:

1. *anyakönyvi esemény*: a házasságkötés.

2.*hivatali helyiség*: Bázakerettyei Közös Önkormányzati Hivatal Csörnyeföldi Kirendeltsége épületében lévő, Csörnyeföld Fő út 8. szám alatti házasságkötő terem (díszterem) és az ott biztosított anyakönyvezetői iroda.

3.*hivatali munkaidő*: hétfőtől-csütörtökig 8.00-16.00 pénteken 8.00-14.00 óráig

4. *alapszolgáltatás*:

– anyakönyvi esemény létesítése céljára alkalmas hivatali helyiség és

– az anyakönyvvezető jogszabály szerinti hivatalos közreműködése.

5.*többletszolgáltatás*: hivatali helyiségen kívüli, valamint hivatali munkaidőn kívüli házasságkötés, továbbá az alapszolgáltatáson felül nyújtott szolgáltatás.

**A hivatali helyiségen kívüli, valamint a hivatali munkaidőn kívül történő anyakönyvi esemény engedélyezésének szabályai**

3.§ (1) A Képviselőtestület anyakönyvi esemény végrehajtására a Bázakerettyei Közös

Önkormányzati Hivatal Csörnyeföldi Kirendeltsége, Csörnyeföld Fő út 8. szám alatti

épületében lévő dísztermet biztosítja. Minden e helyiségén kívül történő házasságkötés

engedélyezésére a házasságkötési szándék bejelentésével egyidejűleg az 1. számú

melléklet szerinti kérelmet kell benyújtani.

(2) A kérelemről a jegyző az anyakönyvvezető javaslatának figyelembe vételével dönt. A

döntést megelőzően a jegyző és az anyakönyvvezető a házasulandók által választott

helyszínen szükség esetén szemlét tart.

(3) Hivatali munkaidőn kívüli anyakönyvi eseményt munkanapokon 17.00 és

19.00 óra között, szombaton 9.00 óra és 19.00 óra közötti időben lehet tartani.

(4) A hivatali munkaidőben lebonyolított alapszolgáltatásos anyakönyvi esemény díjmentes.

Díjmentes továbbá a házasságkötő teremben hivatali munkaidőn kívül lebonyolított

alapszolgáltatásos anyakönyvi esemény.

**Az anyakönyvi esemény miatti többletszolgáltatásért fizetendő díjak**

4. § (1) A többletszolgáltatásos anyakönyvi esemény díszteremben történő lebonyolításáért

bruttó 5.000,-Ft díjat kell fizetni a Bázakerettyei Közös Önkormányzati Hivatal részére.

(2) A hivatali helyiségen kívül tartandó anyakönyvi eseményért – a 4. § (4) bekezdésben

foglalt kivétellel – bruttó 10.000,- Ft díjat kell fizetni az önkormányzat részére.

(3) A házasulók valamelyikének közeli halállal fenyegető vagy megromlott egészségi

állapota, mozgásban korlátozottsága miatt egészségügyi és szociális intézményben, továbbá

lakáson lebonyolított anyakönyvi esemény térítésmentes.

(5) A többletszolgáltatás díját a házipénztárba kell befizetni. A befizetési bizonylatot –

legkésőbb az eseményt megelőző 5 nappal – az anyakönyvvezetőnek be kell mutatni.

(6) A többletszolgáltatásért fizetett díj visszajár, amennyiben a díjat befizették és az

anyakönyvi eseményt legkésőbb annak megtartása előtt 3 nappal az anyakönyvvezetőnél

személyesen lemondták. A visszafizetésről ez esetben az anyakönyvvezető 15 napon belül

gondoskodik.

(7) A többletszolgáltatásért befizetett díj nem jár vissza, ha az anyakönyvi eseményen a pár

előzetes lemondás nélkül nem jelent meg.

**A házasságkötéseknél közreműködő anyakönyvvezető díjai**

5.§ A házasságkötéseknél közreműködő anyakönyvvezetőt, választása szerint, a köztisztviselők jogállásáról szóló törvényben meghatározott szabadidő, vagy e rendelet 6. § (1) és (2) bekezdésében meghatározott díjazás illeti meg.

6.§ (1) Hivatali munkaidőn kívül megkötött házasság esetén a közreműködő anyakönyvvezetőt házasságkötésenként 10.000,-Ft bruttó díjazás illeti meg.

(2) Hivatali helyiségen kívül megkötött házasság esetén függetlenül attól, hogy hivatali időben, vagy hivatali időn kívül történik a közreműködő anyakönyvvezetőt házasságkötésenként 15.000,-Ft bruttó díjazás illeti meg.

(3) A házasságkötésen való közreműködést az anyakönyvvezetőnek hitelesen dokumentálnia kell. A dokumentáció alapja az anyakönyvi bejegyzés, melyet a jegyző igazol.

(4) A szertartáson az anyakönyvvezető, jogszabályban előírt, ünnepélyes öltözékben köteles megjelenni. Ennek biztosítására az anyakönyvvezető minden év december 15-ig bruttó 20.000,-Ft  munkaruha juttatásban részesül. A munkaruha juttatás a vásárlásról szóló számla ellenében fizethető ki. Munkaruhán a szertartáshoz illő lábbelit, felső ruházatot (kosztüm, blúz, nadrág, szoknya, egész ruha kell érteni.

**Záró rendelkezések**

7. § Ez a rendelet 2013. november 11. napján lép hatályba, rendelkezéseit a hatálybalépést követően bejelentett házasságkötés iránti szándék alapján indult eljárásokban kell alkalmazni.

Csörnyeföld, 2013. november 9.

|  |  |
| --- | --- |
|  |  |
| Simon Zoltán  polgármester | Dr. Ratkovics Ágnes  jegyző |

**Záradék:**

A rendelet 2013. november 9-án kihirdetésre került.

Csörnyeföld, 2013. november 9. Dr. Ratkovics Ágnes

jegyző

1. melléklet a 8/2013.(XI.9.) önkormányzati rendelethez

Kérelem

hivatali helyiségen kívüli / hivatali munkaidőn kívüli házasságkötés létesítésének engedélyezéséhez

Alulírottak kérjük házasságkötés létesítésének hivatali helyiségen kívüli / hivatali munkaidőn

kívüli\* engedélyezését.

Név:

........................................................................................................................

Lakcím:

............................................................................................................................

Név:

............................................................................................................................

Lakcím:

............................................................................................................................

Az esemény időpontja: .............................................

............................................................................

A hivatali helyiségen kívüli helyszín:

…………………. ,................................................közterület..............................házszám/hrsz

A helyi rendeletben megállapított szolgáltatási díj / díjak befizetését vállaljuk.

Nyilatkozunk, hogy a rendelet pontja értelmében a szolgáltatási díj / díjak fizetése alól mentesek vagyunk. \*

A házasságkötés létesítésének hivatali helyiségen kívüli lebonyolítása esetén tudomásul vesszük,hogy az anyakönyvvezető kizárólag akkor működik közre, ha:

a) a tanúk-szükség esetén –tolmács vagy jelbeszédben jártas személy jelenlétét biztosítjuk,

b) gondoskodunk a házasságkötés létesítésének méltó keretéről,

c) gondoskodunk az anyakönyvvezető helyszínre és a hivatali helyiségbe visszautazásáról,

d) gondoskodunk az anyakönyvvezető őrizetében lévő anyakönyvnek a házasságkötés

létesítésének helyszínére való szállításáról és a hivatali helyiségbe való biztonságos

visszaszállításáról, valamint az anyakönyv helyszínen való biztonságos kezelésének

feltételeiről.

.......................................2013....................................

....................................................... ................................................................

aláírás aláírás

Az engedély kibocsátását javaslom / nem javaslom.

.................................................................

közreműködő anyakönyvvezető